Дажжал
Дажжал (Дажал, Ӏаьр. الدَّجَّال‎‎) йа Аль-Масийхь ад-Дажжал (Ӏаьр. المَسِيحُ الدَّجَّالُ‎‎ — «Харцмасийхь») — иза ТӀаьхьарчу заманахь гучувер волу стаг ву. Иза гучувалар Сахьтан (Къемат-де) йаккхийчу билгалонех лоруш ду. Дала адамаш зен ницкъаш белла цунна. Иза гучувер ву «ИсфахӀан» цӀе йолчу жуьгтийн гӀалахь. Цу гӀалара 70 эзар жуьгтий цунна тӀаьхьахӀуттур ву. Йуьхьанца ша дика стаг ву аьлла кхайкхор ду цо, цул тӀаьхьа ша пайхамар ву эр ду, эххар а ша дела а ву эр ду. Цуьнан Ӏалашо — Къудс (Урусалим) схьайаккхар йу, амма эххар тӀаьхьа иза вуьйр ву Ӏийса пайхараман куьйгахула, Лод олучу гӀалахь.